கேள்வி: கமலா சக்ரவர்த்தி என்பது என்ன?
பதில்: கமலா சக்ரவர்த்தி (''Kamala Chakravarty'') (பிறப்பு சரஸ்வதி கமலா சாஸ்திரி, 1928) ஓர் இந்தியப் பாரம்பரிய இசை மற்றும் முன்னாள் நடனக் கலைஞரும் ஆவார். இவர் சித்தார் கலைஞர் ரவி சங்கர் இணைந்து பணியாற்றியதற்காக அறியப்படுகிறார். 1967 முதல் 1970 களின் பிற்பகுதி வரை, மான்டேரி சர்வதேச பாப் விழா (1967), வயலின் கலைஞர் எகுடி மெனுகின் மனித உரிமைகள் தின இசை (1967) வங்காளதேசத்திற்கான கச்சேரி (1971) மற்றும் இந்தியாவின் இசை விழா (1974) உள்ளிட்ட பல நிகழ்ச்சிகளில் இவர் இணைந்து பாடியுள்ளார். 1967 முதல் 1981 வரை சங்கருடன் அவரது "இரண்டாவது மனைவியாக" சேர்ந்து வசித்து வந்தார். அதே நேரத்தில் ரவிசங்கருக்கு இசைக்கலைஞரும் ஆசிரியருமான அன்னபூர்ணா தேவி முதல் திருமணம் நடந்திருந்தது.
கேள்வி: கமலா சக்ரவர்த்தி - இளமை வாழ்க்கை பற்றி தகவல் சொல்.
பதில்: தனது பதின்ம வயதிலேயே, கமலா உதய் சங்கர் நடன நிறுவனத்தில் பயிற்சி பெற்று நடித்தார். இவர் புகழ்பெற்ற இந்துத்தானி இசை பாடகியான லட்சுமி சங்கர் தங்கை ஆவார். 1945 இல் திரைப்பட இயக்குனர் அமியா சக்ரவர்த்தியை மணந்தார். கமலா, 1928 ஆம் ஆண்டில் தென்னிந்தியாவின் சென்னையில் பிறந்தார். இவரின் தந்தை ஆர். வி. சாஸ்திரி, மோகன்தாசு கரம்சந்த் காந்தி ஹரிஜன் என்ற இதழின் ஆசிரியர் ஆவார். தனது மூத்த சகோதரி லட்சுமி சங்கர் இணைந்து, உத்தராகண்டம் மாநிலத்தின் அல்மோராவைத் தளமாகக் கொண்ட நவீன நடனம் முன்னோடியான உதய் சங்கரின் இந்திய கலாச்சார மையத்தில் படித்தார்.Shankar, ''Raga Mala'', pp. 91, 95, 105.Sunil Kothari, [http://ignca.nic.in/ex_0054.htm "Exhibition – ''Celebrating Creativity: Life & Work of Uday Shankar''"] , IGNCA (retrieved 4 December 2013). பல்வேறு பாரம்பரிய நடன மரபுகளில் சங்கரன் நம்பூதிரி (கதகளி ) கந்தப்பன் பிள்ளை (பரதநாட்டியம்) மற்றும் அமோபி சின்ஹா (மணிப்புரி) ஆகியோரிடம் பயின்றார்.Shankar, ''Raga Mala'', p. 95.Massey, p. 223. 1941 ஆம் ஆண்டில் அல்மோராவில், உதய் சங்கரின் சகோதரர் ராஜேந்திரனுக்கு அப்போது பதினைந்து வயதாக இருந்த லட்சுமியின் திருமணத்தில் சக்ரவர்த்தி கலந்து கொண்டார். அங்கு இவர் சங்கர் சகோதரர்களில் இளையவரான எதிர்கால சித்தார் நிபுணர் ரவி சங்கரை சந்தித்தார். கமலா இந்த நேரத்தில் சரஸ்வதி சாஸ்திரி என்று அழைக்கப்பட்டதாகவும், பின்னர் தான் தனது முதல் பெயராக கமலாவைப் பயன்படுத்தத் தொடங்கியதாகவும் தனது இரண்டாவது சுயசரிதையான ''இராக மாலா'' (1997) இல் நினைவு கூர்ந்தார்.Shankar, ''Raga Mala'', p. 105.
கேள்வி: கமலா சக்ரவர்த்தி - திருமணம் பற்றி விளக்கவும்.
பதில்: இந்தக் காலகட்டத்தில் ரவி சங்கருக்கும் கமலாவிற்கும் இடையே ஒரு தொடர்பு ஏற்பட்டது. இதனால் இவரது குடும்பத்தினர் இவருக்கும் மும்பை திரைப்பட இயக்குனர் அமியா சக்ரவர்த்திக்கும் இடையில் அவசரமாக திருமணத்தை ஏற்பாடு செய்தனர். 1945 செப்டம்பரில் நடந்த திருமணத்திற்குப் பிறகு, கமலாவின் தொழில்முறை லட்சியங்கள் ஓரங்கட்டப்பட்டன.Shankar, ''Raga Mala'', pp. 105–06. அதே நேரத்தில் ரவி சங்கர் அந்தேரி குடிபெயர்ந்தார். 1957 இல் அமியா சக்ரவர்த்தி இறந்ததைத் தொடர்ந்து, சங்கர் மற்றும் கமலா தங்கள் உறவை புதுப்பித்தனர். 1963 முதல் அவரது கின்னாரா இசைப் பள்ளி நடத்த கமலா உதவினா. 1967 இல் சங்கர் அன்னபூர்ணா தேவியை விட்டு பிரிந்த பிறகு, இவர்கள் 1981 வரை அமெரிக்காவில் ஒன்றாக வாழ்ந்தனர். அன்னபூர்ணா இறுதியாக 1982 இல் சங்கருக்கு விவாகரத்து வழங்கிய நேரத்தில், சங்கரும் கமலாவும் பிரிந்தனர்.